Document ID: /roh_data/filtered/fineweb-2-filterrobots_roh.jsonl.gz/29930

Cumpareglià cun il 2019 pon sulettamain il Grischun ed il Tessin nudar in plus tar las entradas. Il Grischun dumbra in'augment da 24% ed il Tessin ha 21% dapli entradas. La svieuta è s'augmentada tar omasdus chantuns per radund in tschintgavel, cumpareglià cun il onn 2019, avant corona.
En las autras regiuns èn las svieutas sa reducidas, per part schizunt per 62%, sco per exempel en la Svizra Centrala. Quai mussan las novas cifras da las Pendicularas Svizras. Ils mais avust e settember sajan da principi stads buns mais – quels possian però betg far bun ils deficits dal mais da plievgia – il fanadur.
Las vacanzas da stad èn a fin en tut la Svizra ed en las bleras regiuns n'han las vacanzas d'atun anc betg entschet. Uschia manchian las famiglias che stettian plirs dis u in'entira emna, scrivan las Pendicularas Svizras. Persuenter vegnian puspè dapli persunas pensiunadas e sportists e sportistas en ils culms.
En la Svizra Centrala ed il Oberland Bernais hajan ils giasts da l'exteriur mancà. Perquai sajan las cifras negativas.